|  |
| --- |
|   |
| PAGĖGIŲ SAVIVALDYBĖS TARYBA**sprendimas****DĖL PAGĖGIŲ SAVIVALDYBĖS MARTYNO JANKAUS MUZIEJAUS** **2020 METŲ VEIKLOS ATASKAITOS** |
| 2021 m. sausio 28 d. Nr. T-21Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo”, 320.3 papunkčiu, Pagėgių savivaldybės taryba nusprendžia:

 1. Pritarti Pagėgių savivaldybės Martyno Jankaus muziejaus 2020 m. veiklos ataskaitai (pridedama).

1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotam asmeniui dienos.

Savivaldybės meras Vaidas Bendaravičius

PRITARTA

Pagėgių savivaldybės tarybos

2021 m. sausio 28 d.

sprendimu Nr. T-21

**PAGĖGIŲ SAVIVALDYBĖS MARTYNO JANKAUS MUZIEJAUS**

**2020 METŲ VEIKLOS ATASKAITA**

Pagėgių savivaldybės Martyno Jankaus muziejaus steigėja yra Pagėgių savivaldybės Taryba. Muziejus įsteigtas 2000 m. rugpjūčio 10 d. Tarybos sprendimu Nr. 68 „Dėl M. Jankaus muziejaus įsteigimo ir jo veiklos nuostatų patvirtinimo“. Muziejaus veikla grindžiama Lietuvos Respublikos Konstitucija, Lietuvos Respublikos muziejų įstatymu, Lietuvos Respublikos paveldosaugos įstatymu, Lietuvos Respublikos savivaldos įstatymu, kitais įstatymais ir Lietuvos Respublikos Seimo priimtais nutarimais, Lietuvos Respublikos tarptautinėmis sutartimis, Lietuvos Respublikos Vyriausybės nutarimais, Pagėgių savivaldybės Tarybos sprendimais, Pagėgių savivaldybės Mero potvarkiais, Pagėgių savivaldybės administracijos direktoriaus įsakymais ir Pagėgių savivaldybės Martyno Jankaus muziejaus nuostatais. Pagėgių savivaldybės Martyno Jankaus muziejus įsigyja ir kaupia muziejinę vertę turinčias kultūros vertybes, formuoja muziejaus rinkinius, atspindinčius Mažosios Lietuvos etnografinio regiono istoriją ir kultūrą, saugo ir populiarina Martyno Jankaus atminimą. Muziejus užtikrina sukauptų muziejinių vertybių apskaitą, tinkamas saugojimo sąlygas, jų apsaugą, konservavimą bei restauravimą, tiria ir sistemina sukauptus rinkinius, sudaro sąlygas saugomas vertybes viešai naudoti: rengia parodas ir ekspozicijas, publikuoja tyrinėjimų rezultatus, organizuoja renginius, vykdo muziejines švietimo programas, rengia, leidžia ir platina su krašto istorija susijusius spaudinius bei elektronines laikmenas, įgyvendina kultūrinio bendradarbiavimo projektus, atlieka kitas teisės aktuose numatytas funkcijas.. Pagėgių savivaldybės Martyno Jankaus muziejaus vadovo ataskaita parengta vadovaujantis Lietuvos Respublikos muziejų įstatymu ir Tipinėmis muziejaus veiklos metinės ataskaitos formomis, patvirtintomis Lietuvos Respublikos kultūros ministro 2014 m. sausio 17 d. įsakymu Nr. VĮ-33, LR Vyriausybės 2019 m. vasario 13 d. nutarimu Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupėms metinės veiklos ataskaitos rengimo tvarkos aprašo patvirtinimo“.

2020 metų liepos 16 d. Pagėgių savivaldybės tarybos sprendimu Nr. T-126 „Dėl Pagėgių savivaldybės M. Jankaus muziejaus pavadinimo pakeitimo ir nuostatų patvirtinimo“ buvo pakeistas Muziejaus pavadinimas ir dabar jo pavadinimas - Pagėgių savivaldybės Martyno Jankaus muziejus. Tuo pačiu Tarybos sprendimu Nr.T-126, patvirtinti nauji Pagėgių savivaldybės Martyno Jankaus muziejaus nuostatai.

2020 metais darbui Pagėgių savivaldybės Martyno Jankaus muziejuje patvirtintos penkios pareigybės: direktorius, vyriausias fondų saugotojas (direktoriaus pavaduotojas), muziejininkas, fondų saugotojas, darbininkas. 2020-iesiems Pagėgių savivaldybės Martyno Jankaus muziejui Steigėjo skirti asignavimai – 101560,00 Є, renginių programa – 4183,00 Є. Muziejus, vykdydamas muziejinę veiklą, vesdamas ekskursijas ir vystydamas edukacinę veiklą surinko 3759,50 Є specialiųjų lėšų, o per Lietuvos Kultūros tarybos finansuojamus projektus pritraukė 10600,00 Є. Iki 2020 m. Pagėgių savivaldybės muziejus buvo įsikūręs dviejuose pastatuose: centrinis muziejaus pastatas su dviem ekspozicinėmis salėmis, fondų saugykla, darbuotojų kabinetais ir atstatytas klėties pastatas su edukacinės veiklos ir parodinėmis erdvėmis. Muziejaus lauko ekspozicijos „Mažosios Lietuvos paveikslų sodas – galerija po atviru dangumi“ plotas – 3 ha. Po Pagėgių savivaldybės tarybos 2019 m. rugsėjo 26 d. sprendimo Nr. T-157 „Dėl nekilnojamojo turto, esančio M. Jankaus g. 3, Bitėnų kaime, Lumpėnų seniūnijoje, Pagėgių savivaldybėje, pirkimo“ ir Pagėgių savivaldybės materialiojo turto panaudos 2020 m. vasario mėn. 3 d. sutartį Nr. A3-53, dabar Pagėgių savivaldybės Martyno Jankaus muziejus savo veikloje naudoja dar tris pastatus ir 1 ha žemės: viso – 5pastatai ir 4 ha žemės. Su didesne naudojamo turto apimtimi, 2020metais Pagėgių savivaldybės tarybai pritarus, Muziejui pavyko įsigyti žolės pjovimo traktoriuką, o sugedus šilumos siurbliui, papildytas Muziejaus biudžetas ir sumontuotas naujas šilumos siurblys oras-vanduo. Kultūrinė krašto bendruomenė ir muziejininkai daug metų laukė, kol buvusios Martyno Jankaus sodybos dalis, priklausanti privatiems asmenims, bus nupirkta ir abi dirbtinai padalintos sodybos dalys bus suvienytos į istoriškai vienalytį darinį – Martyno Jankaus sodybą. Pagėgių savivaldybės vadovų ir administracijos pastangomis šis sunkiai įgyvendinamas žingsnis buvo žengtas – buvo įsigyti pastatai, žemė ir priklausiniai. Ruošdamasis šiam momentui, muziejus jau parengė sodybos atkūrimo planą 3D formatu. Paveldo architektas Aurimas Širvys pasitelkęs senąją sodybos ikonografiją, saugomą Martyno Jankaus muziejuje, atkūrė visus buvusius pastatus, jų medžiagiškumą, lokaciją. 2020 metais, kai Muziejui Savivaldybės materialiojo turto panaudos 2020 m. vasario 3 d. sutartimi Nr. A3-53 buvo perduota Martyno Jankaus sodybos dalis, Muziejus vadovė kreipėsi į Lietuvos Kultūros paveldo departamentą prie Kultūros ministerijos dėl Martyno Jankaus sodybos paskelbimo Valstybės saugomu paveldo objektu. 2020 m. balandžio 20 d. Kultūros paveldo departamento prie Kultūros ministerijos direktoriaus įsakymu Nr. Į-130, Martyno Jankaus sodyba paskelbta Valstybės saugoma. Šis faktas sudarė galimybę ruoštis sodybos pastatų atstatymo finansavimo šaltinių paieškai. Prie Valstybės saugomų paveldo objektų atkūrimo paraiškos yra privaloma paruošti objekto tvarkybos dokumentus. Tad Pagėgių savivaldybės tarybos pritarimu buvo finansuotas, o įmonės „Senamiesčio projektai“ parengtas Daržinės pastato tvarkybos (avarijos grėsmės pašalinimo, restauravimo, remonto) darbų projektas. Dabar jau esme pasiruošę rengti ir 2021 metais teikti paraišką pastato atkūrimo finansavimui gauti.

Pagėgių savivaldybės Martyno Jankaus muziejuje saugoma 5645 eksponatai. Per ataskaitinius metus į Pagėgių savivaldybės muziejaus fondus buvo perimta 225 eksponatai. Per eilę metų gautų, tačiau neįtrauktų į muziejinę apskaitą eksponatų skaičius yra ženkliai didesnis, bet dėl žmogiškųjų išteklių stokos (Muziejaus vyr. fondų saugotoja motinystės atostogose) dokumentuoti jų visų per ataskaitinius metus nebuvo galimybės. Per 2020 - uosius metus Pagėgių savivaldybės Martyno Jankaus muziejus sulaukė 9 721 lankytoją. Žinoma, šio rodiklio kritimą įtakojo su COVID-19 liga susiję draudimai, tačiau lyginant lankomumą su 2019 metų vasaros mėnesiais, rezultatas buvo išties puikus. Lankytojų skaičiui didinti labai pasiteisino 2016 – aisiais atstatyta buvusi Martyno Jankaus sodybos klėtis, kurioje įkurtas edukacijos centras ir parodų - konferencijų salė. Su šio objekto įveiklinimu išplėstos muziejaus veiklos: įgyvendintos naujos edukacinės programos ir nuolat keičiamos parodos sudarė galimybes pritraukti didesnius turistų srautus. Muziejus intensyviai dirba su edukacinėmis programomis. Per ataskaitinius metus surengtų edukacinių užsiėmimų skaičius – 33, kuriuose sudalyvavo 507 moksleiviai. Užsiėmimai pritaikomi įvairioms amžiaus grupėms pagal skirtingas 16 temų. Nuo 2020 metų ši veikla įgaus naują pagreitį, mat M. Jankaus muziejus, skatindamas siekti aukštesnės paslaugų kokybės, stengdamasis didinti teikiamų paslaugų vartotojų skaičių, dalyvavo Kultūros ministerijos atrankoje ir dabar turi teisę keturiomis patvirtintomis temomis teikti kultūros ir meno paslaugas vykdydamas priemonę *Kultūros pasas.*

Strateginis Martyno Jankaus muziejaus tikslas: modernus, atviras, patrauklus, užtikrinantis nacionalinio identiteto, dvasinio ir kultūrinio paveldo išsaugojimą ateinančioms kartoms bei aktyviai įsitraukiantis į Europos ir pasaulio kultūrinį gyvenimą, muziejus. Viena iš pagrindinių muziejaus funkcijų – tinkamas lankytojų aptarnavimas, tad ypač didelis dėmesys skiriamas ekskursijų vedimo kokybei: ekskursijų vedimo metodikos laikymasis, detalus krašto istorijos žinojimas, kalbos kultūra, pasakojimo įtaigumas ir patrauklumas. Ne mažiau svarbi ekspozicinių salių estetika, tinkamas muziejinių vertybių eksponavimas ir saugumas, tad 2020-ais ekspozicijose ir parodų salėse buvo tobulinta elektros instaliacija ir įvestas specialus apšvietimas. Vis didėjantis lankytojų srautas, puikūs atsiliepimai muziejaus svečių knygose, Lietuvos ir užsienio spaudoje, rodo, kad muziejaus veikla neabejotinai prasminga ir perspektyvi.

Pagėgių savivaldybės Martyno Jankaus muziejus prisijungęs prie Lietuvos integralios muziejų informacinės sistemos LIMIS. Šios sistemos pagalba galima kurti bendrą nacionalinį kultūros paveldo skaitmeninį turinį, perkeliant į skaitmeninę formą informaciją apie unikalius ir vertingus kultūros paveldo objektus, meno ir literatūros kūrinius, informaciją apie svarbiausius istorijos ir visuomenės reiškinius, kaupti, saugoti šią informaciją ir pristatyti ją visuomenei elektroninėje erdvėje.   Taigi visa informacija apie vertingus eksponatus kurie nepatenka į nuolatines ekspozicijas tampa prieinama visuomenei. Muziejus turi galimybę visą suskaitmenintą turinį paviešinti ir nacionaliniame kultūros paveldo portale „E paveldas“ ir tarptautinėse internetinėse sistemose VEPIS ir Europiana. LIMIS sistema leidžia Muziejui būti žinomam visame pasaulyje.

Didelį dėmesį Pagėgių savivaldybės administracija ir muziejaus darbuotojai skiria jau tradiciniais tapusiems muziejaus organizuojamiems renginiams. 2020-ųjų Muziejaus renginių programai buvo skirta 4183,00 Є, tačiau dėl COVID-19 ligos didžioji renginių dalis neįvyko ir lėšos buvo grąžintos į Savivaldybės biudžetą. Muziejus aktyviai dalyvauja nacionaliniuose ir tarptautiniuose renginiuose. *Spaudos atgavimo, kalbos ir knygos* *- 2020* dienos renginyje , kuris buvo nukeltas į rudenį, Europos paveldo dienų renginius, dalyvavo virš 250 moksleivių iš Pagėgių savivaldybės bei aplinkinių rajonų ugdymo įstaigų. Šis renginys puikus tarpinstitucinės bendrystės pavyzdys, nes jame dalyvauja ne tik Pagėgių savivaldybės ir artimųjų savivaldybių bendrojo ugdymo mokyklos, bet ir Mažosios Lietuvos Jurbarko krašto kultūros centras, VSAT Pagėgių rinktinė, Bardėnų pasienio užkarda, Lumpėnų seniūnija, Bitėnų bendruomenė. Norinčiųjų dalyvauti šiame renginyje dalyvių skaičius nuolat auga ir organizatoriams jau tenka daryti dalyvių atranką. Jau septynis metus Pagėgių savivaldybės Martyno Jankaus muziejus dalyvauja Lietuvos muziejų asociacijos organizuojamame Nacionaliniame renginyje „*Lietuvos Muziejų kelias“.* 2017-ųjų, 2018-ųjų, 2019-ųjų ir 2020-ųjų Lietuvos muziejų kelią Mažosios Lietuvos regione „Lietuvos kraštovaizdžiai: kalnų ir kalvų kultūriniai reginiai“ koordinuoja Pagėgių savivaldybės Martyno Jankaus muziejaus direktorė Liudvikai Burzdžiuvienei.

Muziejaus bendradarbiavimas su pavieniais išeiviais ar lietuvių išeivių įvairiomis organizacijomis duoda puikių rezultatų. Jau ne vieni metai muziejaus mecenatė Marina Kulčinskaja, gyvendama Švedijoje, aukcionuose perka istorinę, kultūrinę vertę turinčius eksponatus ir dovanoja Martyno Jankaus muziejui. Per paskutinius kelis metus ji muziejui padovanojo beveik 500 eksponatų, kurie papildė muziejaus fondus. Ir toliau gražiai bendradarbiaujama su šio krašto išeiviais, kolekcininkais, universitetais, bibliotekomis, daroma viskas, kad muziejaus fondai būtų pildomi unikalia istorine, etnografine, kraštotyrine medžiaga. Muziejus nuolat bendradarbiauja su mokslininkais ir institucijomis, tyrinėjančiomis Mažosios Lietuvos istoriją, kultūros paveldą: Etnokultūros globos taryba prie LR Seimo, LR Mokslų akademija, Nacionaline Martyno Mažvydo biblioteka, MA Vrublevskių biblioteka, Klaipėdos universitetu, Mažosios Lietuvos lietuvininkų bendrija, Vilniaus universitetu, Lietuvos istorijos institutu, kultūrine Vydūno draugija, Mažosios Lietuvos istorijos muziejumi, Šilutės kraštotyros, Jurbarko krašto, Sovetsko kraštotyros muziejais. Bendradarbiavimas papildo muziejinę veiklą bendrais projektais, parodomis, renginių ciklais.

 Pagėgių savivaldybės Martyno Jankaus muziejus aktyviai dalyvauja projektinėje veikloje. Martyno Jankaus muziejus parengė ir teikė Lietuvos Kultūros tarybai paraiškas projektų „Teatralizuotas edukacinis renginys “Knygnešių keliais – misija įmanoma“, „Išnykęs ir dingstantis paveldas: Mažosios Lietuvos bažnyčios“, „Tarptautinis meno pleneras Mažosios Lietuvos ženklai: mokyklos“ daliniam finansavimui gauti. Visi minėti projektai gavo finansavimą, tačiau dėl COVID-19 ligos įgyvendinti buvo tik du projektai: Teatralizuotas edukacinis renginys “Knygnešių keliais – misija įmanoma“ ir „Išnykęs ir dingstantis paveldas: Mažosios Lietuvos bažnyčios“. Šio tęstinio projekto rezultate buvo sukurtos stendinės parodos ir filmai apie Pagėgių krašto ir Šilokarčemos (Šilutės) evangelikų – liuteronų bažnyčias. Muziejus dalyvavo projekte Nr. LT-PL-3R-254 „Lietuvos - Lenkijos istorija iš trijų miestų perspektyvos“, kurio viena iš veiklų vyko Pagėgių savivaldybės Martyno Jankaus muziejaus teritorijoje. Šio projekto rezultate muziejaus teritorija įgavo tikrai gražių ir naudingų akcentų. 2020 metų pabaigoje pastatyta pastoginė edukacinei veiklai, 8 stulpai teritorijai apšviesti, nauji lauko tualetai, teritoriją juosianti tvora, nauji trinkelėmis kloti takai.

 Šių dienų kultūrinės įstaigos veikla neįsivaizduojama be viešinimo įvairiomis komunikacijos priemonėmis, tad 2020-ais metais Muziejaus darbuotojams teko dalyvauti įvairiose nacionalinės ir regioninės radijo ir televizijos laidose. (smulkesnė informacija - Ataskaitos priedas Nr. 1). Nuolat siekiama tikslingai ir sistemingai ugdyti muziejaus darbuotojų bendrąsias, vadybines, profesines bei socialines kompetencijas, organizuojant muziejaus darbuotojų kvalifikacijos tobulinimą. Tobulindami profesinius įgūdžius ir keldami kvalifikaciją, muziejaus darbuotojai nuolat dalyvauja seminaruose, mokymuose bei konferencijose. Šiuolaikinio muziejaus veikla neretai peržengia įprastinės muziejininkystės rėmus ir tampa patrauklia kultūros įstaiga, kuriai nesvetima įvairiapusė kultūrinė ir edukacinės veikla. Įvairūs renginiai, koncertai, dailininkų plenerai, edukacinės stovyklos skatina visuomenės domėjimąsi muziejais ne tik kaip atminties išsaugojimo objektais, bet ir kaip patrauklia lankytina erdve, kurioje galima įdomiai, linksmai ir turiningai praleisti laisvalaikį.

Priedas prie 2020 m. ataskaitos Nr. 1

**PAGĖGIŲ SAVIVALDYBĖS MARTYNO JANKAUS MUZIEJAUS**

**2020 METŲ**

**PRIEDAS PRIE VEIKLOS ATASKAITOS**

|  |  |  |  |
| --- | --- | --- | --- |
| Eil.Nr. | **Veikla** | **Data** | **Vieta** |
|  | 1. **DALYVAUTA MOKYMUOSE, SEMINARUOSE**
 |
| 1.1 | Seminaras KPD „Kultūros keliai: bendradarbiavimo projektas kūrybingam kultūros paveldo integravimui“. | 2020-12-11 | Bitėnai, Zoom platforma |
| 1.2 | Klaipėdos etnokultūros centroorganizuoti mokymai „Liaudiškas siuvinėjimas“.  | 2020-11-182020-11-252020-12-02 | Klaipėdos etnokultūros centras,Zoom platforma  |
| 1.3 | Seminaras „Skaitmeninės kultūros iššūkiai paveldo komunikacija: pranešimai, medijos, auditorijos“. | 2020-04-23 | Bitėnai Zoom platforma |
| 1.4 | Seminaras „Mažosios Lietuvos tautodailės bruožai: senos formos – nauji pavidalai“ | 2020-10-262020-10-172020-10-28 | Bitėnai Zoom platforma  |
| 1.5 | Tarptautinis forumas „Muziejus : pokyčio jėga“ | 2020-09-17 | Kaunas |
| 1.6 | Seminaras "Bendravimo su žmonėmis, turinčiais negalią, ypatumai", II dalis | 2020-08-04 | BitėnaiZoom platforma  |
| 1.7 | Seminaras "Bendravimo su žmonėmis, turinčiais negalią, ypatumai", I dalis. | 2020-07-16 | BitėnaiZoom platforma |
| 1.8 | Pagėgių savivaldybės M. Jankaus muziejui dalyvaujant projekte „LT-PL-3R-254 Lietuvos-Lenkijos istorija iš trijų miestų perspektyvos“, dalyvauta mokymuose „Senosios popieriaus marmuravimo tradicijos ir galimybės “ ir „Senosios knygrišystės pavyzdžiai“ | 2020-10-14/17 | Bitėnai |
|  | **II. KONFERENCIJOS** |
| 2.1 | Konferencija-diskusija „Turizmo plėtros prioritetai ir jų įgyvendinimo veiksniai.  | 2020-07-22 | Jurbarko raj. Raudonės pilis |
| 2.2 | Konferencija „Vydūno ir doc. Dr. Vaclovo Bagdonavičiaus atminties ženklai Pagėgių krašte“ | 2020-08-07 | Pagėgiai |
| 2.3 | Lietuvos muziejų kelio baigiamoji konferencija „Lietuvos kraštovaizdžiai: kalnų ir kalvų kultūriniai reginiai“ | 2020-09-27 | Anykščiai |
| 2.4 | Nacionalinis kultūros forumas „Kultūra ir gerovė“ | 2020-12-03  | Bitėnai, Zoom platforma  |
| 2.5 | Lietuvos muziejų kelio-2020 organizavimo konferencija „Lietuvos kraštovaizdžiai: kalnų ir kalvų kultūriniai reginiai“ | 2020-04-07 | Bitėnai, Zoom platforma  |
| 2.6 | Diskusija „Turizmo rekreacinės aplinkos, kultūros ir gamtos paveldo, viešųjų ryšių vystymo sritys“ | 2020-12-08 | Bitėnai, Zoom platforma |
|  | **III. RENGINIAI** |
| 3.1 | Dalyvauta Tarptautinėje turizmo ir aktyvaus laisvalaikio parodoje „ADVENTOUR 2020“. | 2019-01-24/27 | Vilnius  |
| 3.2 | Renginys skirtas Spaudos atgavimo, kalbos ir knygos dienai paminėti „Knygnešių keliais-2020“.  | 2020-09-18 | Martyno Jankaus muziejus, Bitėnai |
| 3.3 | Susitikimas su filmų kūrėju Arvydu Barysu ir filmo „Visos tarmės gražiausios“ pristatymas. | 2020-02-21 | Martyno Jankaus muziejus, Bitėnai |
| 3.4 | Lietuvos muziejų kelio-2020 „ Lietuvos kraštovaizdžiai: Kalnų ir kalvų kultūriniai reginiai“ atidarymo renginys ant Rambyno kalno.  | 2020-07-31 | Bitėnai, Rambynas |
|  | **IV. PARODOS** |
| 4.1 | Klaipėdos Etnokultūros centro parengtos stendinės parodos „Mažosios Lietuvos delmonai“ pristatymas ir eksponavimas muziejuje. | 2020-09-09 /2020-09-30 | Martyno Jankaus muziejus, Bitėnai |
| 4.2 | Parengta tekstinė ir ikonografinė medžiaga stendinės kilnojamosios parodos, „Šilokarčemos apskrities evangelikų liuteronų bažnyčios“ sukūrimui. | 2020-10-31 | Martyno Jankaus muziejus, Bitėnai |
| 4.3 | Stendinės parodos „Gyvenimas vienos Lietuvos vardan“ eksponavimas Pagėgių kultūros centre. | 2020-01-28 /2020-02-25 | Pagėgių Kultūros centras |
| 4.4 | Lietuvos literatūros ir meno archyvo parengtos parodos „Lietuvininkai“ pristatymas ir eksponavimas muziejuje.  | 2020-04-08 iki 2020-09-09 | Martyno Jankaus muziejus, Bitėnai |
| 4.5 | Senosios ikonografinės medžiagos paroda „Senoji Tilžė ir jos apylinkės“. | 2019-11-302020-03-20 | Martyno Jankaus muziejus, Bitėnai |
| 4.6 | Pagėgių savivaldybės M. Jankaus muziejus, dalyvaudamas projekte „LT-PL-3R-254 Lietuvos-Lenkijos istorija iš trijų miestų perspektyvos“, parengė marmuruoto popieriaus darbų ir knygrišystės pavyzdžių parodą. | 2020-10-17 | Martyno Jankaus muziejus, Bitėnai |
|  | **V. PRANEŠIMAI** |
| 5.1 | Parengtas ir skaitytas pranešimas „Martyno Jankaus muziejus – projektinės veiklos patirtys ir problemos“  | 2020-11-10 | LKT Tolygi kultūrinė raida, Tauragės apskritis, Zoom platforma  |
| 5.2 | Parengtas pranešimas Lietuvos muziejų kelio baigiamojoje konferencijoje „Lietuvos kraštovaizdžiai: kalnų ir kalvų kultūriniai reginiai“ | 2020-09-26 | Anykščiai |
| 5.3 | Su Lietuvos radijo žurnaliste Jolanta Jurkūniene parengtos dvi laidos apie Pagėgių kraštą „Atrask Lietuvą“. | 2020-05-28/29 | Martyno Jankaus muziejus, Bitėnai |
|  | **VI. PROJEKTINĖ VEIKLA** |
| 6.1 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „Teatralizuotas edukacinis renginys “Knygnešių keliais – misija įmanoma“ daliniam finansavimui gauti. Projektas finansuotas. | 2020-02-18 | Martyno Jankaus muziejus, Bitėnai |
| 6.2 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „Išnykęs ir dingstantis paveldas: Mažosios Lietuvos bažnyčios“ daliniam finansavimui gauti. Projektas finansuotas.  | 2020-01-13 | Martyno Jankaus muziejus, Bitėnai |
| 6.3 | Pagėgių savivaldybės M. Jankaus muziejus dalyvauja projekte „LT-PL-3R-254 Lietuvos-Lenkijos istorija iš trijų miestų perspektyvos“. Parengtas darbų aprašas dėl rekonstrukcijos darbų M. Jankaus muziejuje. | 2020 m. | Pagėgiai,Martyno Jankaus muziejus, Bitėnai |
| 6.4 | Pagėgių savivaldybės M. Jankaus muziejus parengė paraišką LKT projekto „Kuriame knygą: kas naujo, o gal kas seno?“ daliniams finansavimui gauti.  | 2020-10-02 | Martyno Jankaus muziejus, Bitėnai |
| 6.5 | Pagėgių savivaldybės M. Jankaus muziejus Lietuvos kultūros tarybai parengė paraišką projekto Tarptautinis meno pleneras „Mažosios Lietuvos ženklai“ daliniam finansavimui gauti. Projektas finansuotas. | 2020-02-11 | Martyno Jankaus muziejus, Bitėnai |
| 6.6 | Pagėgių savivaldybės M. Jankaus muziejus dalyvavo Lietuvos Muziejų Asociacijos inicijuotame projekte *Lietuvos* *muziejų kelias – 2020* „Lietuvos kraštovaizdžiai: kalnų ir kalvų kultūriniai reginiai“. | 2020-07-26/2020-08-11 | Martyno Jankaus muziejus, Bitėnai |
| 6.7 | Pagėgių savivaldybės M. Jankaus muziejus dalyvavo bendrame 13 partnerių turizmo projekte „Vėtrungių kelias“.  | 2020-05-03 2020-09-26 | Šilutės kultūros ir pramogų centras Martyno Jankaus muziejus, Bitėnai |
| 6.8 | Parengta aprašomoji tarptautinio projekto „Lithuania-RussiaCross-border Cooperation Programme 2014-2020EC Decision C(2016)8463“ dalis, atspindinti naujos ekspozicijos įkūrimą adresu Geležinkelio g. 5, Pagėgiai ir naujos etnografinės ekspozicijos įkūrimą adresu M. Jankaus g. 3, Bitėnai.  | 2020-03-04 | Martyno Jankaus muziejus, Bitėnai  |
| 6.9 | Pagėgių savivaldybės M. Jankaus muziejus Lietuvos Kultūros tarybos finansuoto projekto „Išnykęs ir dingstantis paveldas: Mažosios Lietuvos bažnyčios“ rėmuose sukūrė filmą „Šilokarčemos apskrities evangelikų liuteronų bažnyčios“.  | 2020-01-21/2020-09-24 | Martyno Jankaus muziejus, Bitėnai |
|  | **VII. STRAIPSNIAI IR LEIDYBINĖ VEIKLA** |
| 7. 1 | Pagėgių savivaldybės M. Jankaus muziejus dalyvaudamas projekte „LT-PL-3R-254 Lietuvos-Lenkijos istorija iš trijų miestų perspektyvos“, parengė lankstinuką apie Martyno Jankaus muziejaus edukacinę veiklą.  | 2020-06-16 | Martyno Jankaus muziejus, Bitėnai  |
| 7.2 | Parengta tekstinė ir ikonografinė medžiaga atvirukų leidybai: išleistas 3 atvirukų komplektas.  | 2020-07-07 | Martyno Jankaus muziejus, Bitėnai  |
| 7.3 | Pagėgių savivaldybės M. Jankaus muziejus dalyvaudamas projekte „LT-PL-3R-254 Lietuvos-Lenkijos istorija iš trijų miestų perspektyvos“, pagamino magnetukų „Martyno Jankaus muziejus“.  | 2020-07-07 | Martyno Jankaus muziejus, Bitėnai  |
| 7.4 | Pagėgių savivaldybės M. Jankaus muziejus dalyvaujant projekte „LT-PL-3R-254 Lietuvos-Lenkijos istorija iš trijų miestų perspektyvos“, parengta tekstinė, vizualinė ir ikonografinė medžiaga naujai kuriamam filmui apie knygnešystės fenomeną Europoje.  | 2020-10-21 | Bitėnai, Kėdainiai, Punskas |
| 7.5 | Parengta tekstinė ir ikonografinė medžiaga Pagėgių savivaldybės 2021 metų kalendoriui. | 2020-10-21 | Pagėgiai |
| 7.6 | Suformuota tekstinė ir ikonografinė medžiaga „Upiniai laivai Nemune“ ir „ Bitėnų-Ragainės perkėla“ naujam „Vėtrungių kelio“ leidinukui  | 2020-04-06 | Martyno Jankaus muziejus, Bitėnai |
|  | **VIII. BENRADARBIAVIMAS** |
| 8.1. | Bendradarbiavimo sutartis su Tauragės krašto muziejumi ”Santaka“ įgyvendinant projektą „Kultūros muitinė: renginių ciklas pilies menėse“. | 2020-09-29 | Martyno Jankaus muziejus, Bitėnai |
| 8.2 | Bendradarbiauta su Jurbarko krašto verslo ir turizmo informacijos centru organizuojant infoturą po Pagėgių kraštą.  | 2020-09-10 | Klaipėda |
| 8.3 | Bendradarbiauta su prof. Domu Kaunu perduodant muziejuje saugomą ikonografinę medžiagą, jo rengiamai monografijai apie Martyną Jankų.  | 2020-11-18/22 | Martyno Jankaus muziejus, Bitėnai |
| 8.4 | Pasirašyta bendradarbiavimo sutartis su Šilutės kultūros ir pramogų centru įgyvendinant projektą „Vėtrungių kelias-2021“.  | 2020-11-12 | Šilutė-Bitėnai |
| 8.5 | Bendradarbiauta su Eugenijumi Peikšteniu dėl muziejinių vertybių perėmimo.  | 2020-08-31 | Vilnius-Bitėnai |
| 8.6 | Parengta vizualinė ir tekstinė medžiaga Ukmergės rajono savivaldybės kuriamam Miniatiūrų parkui „Mini Lietuva“. | 2020-12-09 | Ukmergė - Bitėnai |
| 8.7 | Bendradarbiauta su Švedijoje gyvenančia vertėja Marina Kulčinskaja dėl eksponatų dovanojimo ir perėmimo. | 2020-01-012020-12-31 | Carlscrona-Bitėnai |
| 8.8 | Bendradarbiavimas su Klaipėdos raj. savivaldybės Dovilų kultūros centru Siaurojo geležinkelio funkcionavimo Mažojoje Lietuvoje tema. | 2020-02-14 | Dovilai-Bitėnai |
| 8.9 | Bendradarbiavimo sutartis su salos etnokultūros ir informacijos centru projekte „Lietuvininkų mada“.  | 2020-11-25 | Rusnė-Bitėnai |
| 8.10 | Bendradarbiauta su KPD Tauragės skyriumi dėl Martyno Jankaus sodybos daržinės įtraukimo į Valstybės saugomų objektų registrą.  | 2020-02 | Tauragė-Bitėnai |
| 8.11 | Bendradarbiauta su KPD Tauragės skyriumi dėl Europos paveldo dienų organizavimo | 2020-09 mėn. | Tauragė |
|  | **IX. KITI DARBAI** |
| 9.1 | Dalyvauta Mažosios Lietuvos regiono etninės kultūros globos tarybos veikloje ir posėdžiuose | 2020-06-30 2020-03-032020-11-17 | Klaipėda |
| 9.2 | Pagėgių savivaldybės M. Jankaus muziejaus direktorė -Mažosios Lietuvos regiono veiklų koordinatorė Lietuvos muziejų kelyje.  | 2020 m.  | Vilnius, Bitėnai, Anykščiai |
| 9.3 | Martyno Jankaus muziejaus ekspozicijų tobulinimo darbai | 2020 m.  | Martyno Jankaus muziejus, Bitėnai  |
| 9.4 | Dalyvavimas Mažosios Lietuvos Heraldikos kūrimo komisijos darbe: posėdžiai Klaipėdoje ir Zoom platformoje.  | 2020 m.  | KlaipėdaMartyno Jankaus muziejus, Bitėnai |
| 9.5 | Pateiktas ir gautas Pagėgių savivaldybės Tarybos pritarimas „Dėl Martyno Jankaus muziejaus pavadinimo pakeitimo“.  | 2020-07-16 | Pagėgiai |
| 9.6 | Parenti nauji Pagėgių savivaldybės Martyno Jankaus muziejaus nuostatai.  | 2020-07-16  | Martyno Jankaus muziejus, Bitėnai |
| 9.7 | Dalyvauta Lietuvos savivaldybių muziejų bendrijos veikloje, tobulinant savivaldybių muziejų valdymą, bendradarbiavimą ir gerosios patirties sklaidą.  | 2020 m.  | Vilnius, Martyno Jankaus muziejus, Bitėnai |
| 9.8 | Dalyvauta *Lietuvos Muziejų Asociacijos* veikloje, keliant muziejininkų kvalifikaciją, tobulinat valdymą ir vystant tarpinstitucinę projektinę veiklą.  | 2020m.  | Vilnius, Martyno Jankaus muziejus, Bitėnai |
| 9.9 | Muziejus dalyvauja Lietuvos integralios muziejų informacinės sistemos (LIMIS) darbe ir teikia sklaidai skirtus duomenis apie suskaitmenintus kultūros paveldo objektus į nacionalinį kultūros paveldo portalą „E Paveldas“(VEPIS) ir į Europos kultūros paveldo portalą „Europiana“. | 2017-08-10 iki2020-12-31 | Lietuvos Dailės Muziejus, VilniusMartyno Jankaus muziejus, Bitėnai |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forma MV-01 patvirtinta

Lietuvos Respublikos kultūros ministro

2014 m. sausio 17 d. įsakymu Nr. ĮV- 33

**(Muziejų veiklos metinė statistinė ataskaitos forma)**

Pagėgių savivaldybė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(miesto, rajono savivaldybė)

Pagėgių savivaldybės Martyno Jankaus muziejus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

**2020 METŲ**

**MUZIEJAUS VEIKLOS STATISTINĖ**

**A T A S K A I T A**

2021 m. sausio 07 d.

 (užpildymo data)

Pateikiama: iki vasario 15 d. ataskaitiniams metams pasibaigus savininko teises ir pareigas įgyvendinančiai (-čioms) institucijai (-joms) ir Kultūros ministerijai

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Įstaigos kodas registre | 1 | 8 | 8 | 2 | 1 | 1 | 5 | 8 | 5 |
| Adresas | Bitėnų k. Martyno Jankaus g. 5, Lumpėnų sen. Pagėgių savivaldybė LT -99265 |
| Telefonas, faksas, el. pašto adresas | 8441 42 376, mob.tel. +370 656 15021m.jankausmuz@gmail.com |
| Svetainės adresas internete | www.jankausmuziejus.lt |
| Savininko teises ir pareigas įgyvendinanti (-čios) institucija (-jos) | Pagėgių savivaldybės taryba |
| Muziejaus grupė | Memorialinis | Muziejaus padalinių skaičius |  - |

**I. Muziejaus rinkinių charakteristika**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eilutėskodas | Muziejaus rinkiniuose saugomųeksponatų skaičius iš viso | Per ataskaitinius metus įsigytų eksponatų skaičius | Suinventorintųeksponatųskaičius iš viso | Per ataskaitinius metus suinventorintų eksponatų skaičius | Per ataskaitinius metus nurašytų eksponatų skaičius | Suskaitmenintų eksponatų skaičius iš viso | Per ataskaitinius metus suskaitmenintų eksponatų skaičius | Per ataskaitinius metus pervertintų tikrąja verte eksponatų skaičius | Reikiarestauruoti irprevenciškaikonservuoti muziejaus eksponatų | Per ataskaitiniusmetusrestauruotair prevenciškai konservuotamuziejaus eksponatų  |
| A | 1 | 2 | 3 | 4 | 5 | 6 | 7 | 8 | 9 | 10 |
| 01 | 5645 | 225 | 5645 | 225 |  - | 297 | - | - | 20 | 3 |

**II. Muziejaus veikla**

**1. Lankytojai ir edukacinė veikla**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eilutės kodas | Apsilankymų muziejuje skaičius per ataskaitinius metus | Edukacinių užsiėmimųtemų skaičius iš viso | Per ataskaitinius metus parengtų edukacinių užsiėmimų temų skaičius | Per ataskaitinius metus surengtųedukaciniųužsiėmimų skaičius | Edukaciniųužsiėmimų dalyvių skaičius per ataskaitinius metus | Per ataskaitinius metus surengtų muziejausrenginių skaičius | Fondų lankytojų skaičius per ataskaitinius metus | Apsilankymų muziejaus interneto svetainėje skaičius per ataskaitinius metus |
|
| A | 1 | 2 | 3 | 4 | 5 | 6 | 7 | 8 |
| 02 | 9721 | 16 | 1 | 33 | 507 | 3 | - | 30821 |

**2. Nuolatinės ekspozicijos ir parodos, leidybinė veikla**

|  |  |  |  |  |  |  |  |
| --- | --- | --- | --- | --- | --- | --- | --- |
| Eilutėskodas | Per ataskaitinius metus eksponuota muziejaus eksponatų | Per ataskaitinius metus paskolinta muziejaus eksponatų | Per ataskaitinius metus pasiskolinta kultūros vertybių | Per ataskaitinius metus atnaujintų muziejaus ekspozicijų skaičius  | Per ataskaitinius metus surengta muziejaus parodų  | Per ataskaitinius metus muziejaus surengtų virtualių parodų skaičius | Per ataskaitinius metus išleista leidinių |
| Iš viso | Iš jų tarptautinių | Rinkinį populiarinantys leidiniai | Kiti leidiniai  |
| A | 1 | 2 | 3 | 4 | 5 | 6 | 7 | 8 | 9 |
| 02 | 384 | - | - | 3 | 8 | 1 | - | 1 | 2 |

**III. Muziejaus darbuotojai**

|  |  |  |  |  |  |
| --- | --- | --- | --- | --- | --- |
| Eilutės kodas | Muziejaus darbuotojų skaičius iš viso | Administracijos darbuotojų skaičius | Muziejininkų skaičius | Kitų darbuotojų skaičius | Dalyvavusių seminaruose, kursuose ir stažuotėse muziejaus darbuotojų skaičius |
| A | 1 | 2 | 3 | 4 | 5 |
| 03 | 5 | 1 | 3 | 1 | 4 |

**IV. Muziejaus patalpos ir gautos lėšos**

|  |  |  |  |  |  |  |  |
| --- | --- | --- | --- | --- | --- | --- | --- |
| Eilutės kodas | Muziejaus patalpų plotas, kv.m | Muziejaus parodoms ir vidaus ekspozicijoms skirtas plotas, kv.m | Muziejaus lauko ekspozicijų plotas, ha | Rinkiniųsaugyklų plotas,kv.m | Muziejaus pastatų skaičius | Išnuomotų muziejaus patalpų plotas, kv.m | Gauta lėšų, Eur |
| Iš viso | Iš jų |
| Steigėjo skirti asignavimai | Kitos lėšos |
| A | 1 | 2 | 3 | 4 | 5 | 6 | 7 | 8 | 9 |
| 04 | 364,56 | 146,73 | 4 | 41,50 | 5 | - | 101560 | 93029 | 8531 |

 Liudvika Burzdžiuvienė

Direktorius**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (vardas, pavardė)

 Indrė Žukauskienė fondų saugotoja tel.+370 441 42736 el.p. indre.m.jankausmuz@gmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užpildžiusiojo anketą vardas, pavardė, pareigybė, tel. Nr., el.p.)